Marc de referència

Protocol d’Abordatge de les Violències Masclistes als Serveis Socials (PAVMAPSS)

Direcció General de Serveis Socials

Març de 2021

Títol original, si es tracta d’una traducció

Enllaç o URL, si es pot consultar per Internet

Llicència d’ús obert, si n’hi ha

Lloc i any d’edició

© Generalitat de Catalunya

Departament d’Acció Exterior, Relacions Institucionals i Transparència

Direcció General de Participació Ciutadana

# Elements clau per al desenvolupament d’un procés participatiu

## Antecedents

El 24 d’abril de 2008 es firma la [Llei 5/2008 del dret de les dones a erradicar la violència masclista](https://portaljuridic.gencat.cat/ca/pjur_ocults/pjur_resultats_fitxa?action=fitxa&documentId=491383), que legitima el Protocol marc per una intervenció coordinada contra la violència masclista segons el qual els serveis socials bàsics i especialitzats són una porta d’accés als serveis i recursos per a dones en aquesta situació.

En aquest context, el govern aprova el 29 de desembre de 2020 el Pla Estratègic de Serveis Socials, on es fa ferm l’augment de compromís per a la millora de l’abordatge de les violències masclistes des dels Serveis Socials.

Per aconseguir-ho s’impulsarà, en col·laboració amb la Secretaria de Transparència i Govern Obert un procés participatiu que vol recollir les aportacions i les expectatives de les professionals de les àrees bàsiques de Serveis Socials així com de les professionals implicades en la resta de de serveis de la xarxa d’atenció a les violències masclistes de Catalunya.

## Estructura del procés participatiu

El procés participatiu constarà de 7 fases, totes elles via online:

**Fase 0** Comunicació del Procés Participatiu al **Grup Motor**, a la **DG del DTASF** i a l’**ICD**.

**Fase 1** Diagnosi de les dificultats i potencialitats en l’abordatge de les VM des dels Serveis Socials que es realitzarà a partir de les següents diagnosis:

* Diagnosi interna realitzada per l’Equip de Gènere de la DGSS a partir del recull de necessitats detectades en el procés formatiu a les professionals de les ABSS catalanes durant aquest 2020- 2022.
* Diagnosi específica amb les professionals de Serveis Socials a partir del treball amb 2 focus grups amb capacitat d’anàlisi de les ABSS per debatre dificultats i potencialitats.
* Diagnosi específica amb entitats especialitzades en la matèria del territori català a partir d’una sessió de treball amb 2 focus grups.
* Diagnosi amb usuàries de Serveis Socials a partir del treball amb 1 focus grup únicament amb usuàries i un altre focus grup mixt amb usuàries i professionals.

Producte final: Diagnosi de les dificultats i potencialitats en l’abordatge de les violències masclistes des de les ABSS.

**Fase 2** Redacció del Protocol: redacció de les bases del protocol per part de l’equip de gènere de la DGSS amb l’assessorament tècnic subcontractat i configuració de grups temàtics d’expertes per a l’estudi dels àmbits que han generat més dificultat detectats durant la Fase 1.

Producte final: Bases del protocol redactades

**Fase 3** Valoració Interdepartamental: reunions bilaterals amb cada DG concernida, en base als resultats dels grups d’expertes de les sessions realitzades durant la Fase 2.

Producte final: Bases del protocol modificades amb les aportacions de les DG.

**Fase 4** Valoració territorial del document: es configuraran 8 focus grups (un per cada regió social) on es debatrà el contingut i l’aplicabilitat de l’esborrany de protocol al propi territori.

Producte final: Bases del protocol modificades amb les aportacions del territori.

**Fase 5** Valoració i aprovació per part de la Comissió Nacional per una Intervenció Coordinada contra la Violència Masclista (CNICCVM).

Producte final: Bases del protocol modificades amb les aportacions de la CNICCVM.

**Fase 6** Testatge: treball de dos casos amb les representants de les ABSS de les 8 regions socials i professionals dels SIAD, SIE i DGAIA per tal de verificar l’aplicabilitat del protocol.

Producte final: Bases del protocol modificades amb les aportacions realitzades durant la fase de testatge.

**Fase 7** Tramitació del Document.

Es realitzarà la contractació d’una entitat externa per part de la DG de Participació, Transparència i Voluntariat per a la dinamització de les sessions de participació realitzades durant la fase de Diagnosi, així com també la contractació per part de la DG de Serveis Socials d’un assessorament tècnic especialitzat en violències masclistes per a l’elaboració del PAVMAPSS.

Es preveu que la fase de tramitació del PAVMAPSS finalitzi al mes de desembre de 2022.

En el document Marc de Referència desenvolupa les especificitats de cada fase d’aquest Procés Participatiu.